Държавен вестник, бр. 102, 2009 г., стр. 49

БРОЙ  102	
Д Ъ Р Ж А В Е Н  В Е С Т Н И К 	
СТР.  49  
направления за високоспециализирани дейности 
(само за пакет „Анестезиология и интензивно 
лечение“), направления за медико-диагностични 
дейности съобразно потребностите на здравно­
осигурените лица.
(7) „Медицинско направление за консултация 
или провеждане на съвместно лечение“ (бл. МЗ-
НЗОК № 3) със специалист и „Направление за 
медико-диагностична дейност“ (бл. МЗ-НЗОК 
№ 4) може да издава и лекар, който е назначен 
да обслужва следните категории лица:
1. задържани под стража или лишени от свобода;
2. малолетни и непълнолетни, настанени в 
домове за деца и юноши;
3. настанените в домове за медико-социални 
услуги.
(8) В случаите по ал. 7 направленията се 
закупуват от съответното ведомство, което ги 
подпечатва с печата си.
Чл. 129. (1) Общопрактикуващият лекар насочва 
за хоспитализация ЗЗОЛ, когато лечебната цел 
не може да се постигне в условията на извънбол­
ничната помощ.
(2) Отказ от болнично лечение се заявява 
пред ОПЛ лично или чрез родител/настойник/
попечител. Отказът се заявява писмено в амбу­
латорния лист, а при фактическа невъзможност 
за писмено заявление – в присъствие на двама 
свидетели, които удостоверяват това с подписите 
си в амбулаторния лист.
(3) След изписване на пациента от лечебно 
заведение за болнична помощ или диспансер ОПЛ 
получава екземпляр от епикризата или копие от 
нея, която прилага към здравното му досие.
(4) Общопрактикуващият лекар е длъжен да се 
съобразява с препоръките в болничната епикриза.
(5) В случай на хоспитализиране на ЗЗОЛ ОПЛ 
не следва да назначава и извършва за периода 
на хоспитализацията консултативни прегледи  и 
изследвания, необходими за:
1. основното заболяване, за което е хоспита­
лизирано лицето;
2. придружаващи заболявания по време на 
стационарното лечение.
Условия и ред за оказване на СИМП 
Чл. 130. (1) Специализирана извънболнична 
медицинска помощ се оказва на ЗЗОЛ, на които е 
издадено „Медицинско направление за консултация 
или провеждане на съвместно лечение“ (бл. МЗ-
НЗОК № 3) от лекар/ лекар по дентална медицина, 
работещ в лечебно заведение за извънболнична 
медицинска/ дентална помощ, и „Медицинско 
направление за високоспециализирани дейности“ 
(бл. МЗ-НЗОК № 3А) от лекар/ лекар по дентал­
на медицина от лечебно заведение за СИМП и 
СИДП, сключили договор с НЗОК, или от ОПЛ 
в случаите по чл. 128, ал. 6.
(2) Специалистът осъществява своята част от 
дейността и връща информацията на ОПЛ с указа­
ния за продължаване на лечението чрез пациента.
(3) Медицинското направление за консултация 
или провеждане на съвместно лечение е валидно 
до 30 календарни дни от издаването му. Срокът за 
извършване на вторични прегледи от изпълнител 
на СИМП е до 45 календарни дни от датата на 
извършване на първичния преглед.
(4) Медицинското направление за медико-
диагностични дейности (бл. МЗ-НЗОК № 4) и 
медицинско направление за високоспециализирани 
дейности (бл. МЗ-НЗОК №  3А) е валидно до 30 
календарни дни от издаването му.
(5) Високоспециализирана дейност се извърш­
ва от специалиста и на основание медицинското 
направление за консултация или провеждане на 
съвместно лечение (бл. МЗ-НЗОК № 3) след 
преценка на необходимостта от ВСМД. В този 
случай специалистът, извършил ВСМД, попълва 
медицинското направление за високоспециализира­
ни дейности (бл. МЗ-НЗОК № 3А), като  посочва 
само датата на издаване на направлението, полага 
подпис и личен печат, а за извършената дейност 
с интерпретация на резултатите от нея попълва 
амбулаторен лист.
(6) Здравноосигуреното лице може да избере 
лечебно заведение за СИМП, сключило договор 
с НЗОК. Специалистът определя ден и час за 
консултация.
Чл. 131. (1) Лечебните заведения за СИМП 
обявяват в амбулаторията на място, достъпно за 
здравноосигурените лица, своя седмичен график, 
който включва часовете за амбулаторен прием и 
за домашни посещения, както и телефон за връзка.
(2)  Лекарите със специалност по „Детски бо­
лести“ и „Акушерство и гинекология“ посочват в 
графика и часове за промотивна и профилактична 
дейност по програми. 
(3)	 Лекарите със специалност по „Вътрешни 
болести“, „Гастроентерология“, „Урология“, „Ендо­
кринология и болести на обмяната“, „Кардиология“, 
„Хирургия“ и „Акушерство и гинекология“ посочват 
в графика по ал. 1 и часове за профилактична 
дейност  на ЗЗОЛ от рискови групи. 
(4) Всяко лечебно заведение поддържа и 
съхранява листа на чакащите и уведомява паци­
ентите си за първата следваща свободна дата за 
амбулаторен прием.
(5) Лекар-специалист от лечебно заведение за 
СИМП оказва помощ в дома на здравноосигурено 
лице, в случай че:
1. е повикан за консултация от ОПЛ, който 
е преценил, че състоянието на пациента не поз­
волява да посети кабинета на специалиста, като 
в този случай попълва „Амбулаторен лист“ (бл. 
МЗ-НЗОК № 1);
2. за лекувано от него лице се налага повторно 
посещение в дома на пациента, като в този случай 
попълва „Амбулаторен лист“ (бл. МЗ-НЗОК № 1).
(6) Специалистът може да препоръча или изиска 
консултация в дома от друг специалист.
(7) Специалистът осъществява и регистрира 
домашни консултации или лечебно-консултативна 
помощ в амбулатория за ПИМП при поискване 
от ОПЛ, като отбелязва номера на направлението, 
деня и часа на получаването му. 
Чл. 132. (1) В случаите на временно отсъст­
вие на лекар-специалист от лечебни заведения за 
СИМП, той може да бъде заместен от лекар със 
същата специалност.
(2) За обстоятелството по ал. 1 лечебното 
заведение уведомява РЗОК в срок до 5 работни 
дни  от началото на заместването.
(3) Заместникът попълва всички амбулаторни 
листове за извършена дейност с личните си дан­
ни (УИН и трите имена) и УИН на замествания 
специалист.